**ОБЩИНА ГУЛЯНЦИ, ОБЛАСТ ПЛЕВЕН**

гр. Гулянци, ул. “В. Левски” № 32, тел:6561/2171, е-mail: obshtina\_gulianci@mail.bg

**ОБЯВЛЕНИЕ**

**Относно:** *Проект на Наредба за изменение и допълнение на Наредбата за определянето и администрирането на местните такси и цени на услугите на територията на Община Гулянци*

В изпълнение на чл. 26, ал. 4 от Закона за нормативните актове, Община Гулянци предоставя възможност на заинтересованите лица да направят своите предложения и становища по проекта на Наредба за изменение и допълнение на Наредбата за определянето и администрирането на местните такси и цени на услугите на територията на Община Гулянци.

Становищата се приемат в срок до 30 дни, след датата на публикуване на информацията, на е-mаil адрес: obshtina\_gulianci@mail.bg или в Административен център за обслужване на граждани при Община Гулянци, на адрес гр. Гулянци, ул. „Васил Левски” № 32.

**Мотиви към настоящия проект:**

**1. Причини, които налагат приемането:**

Настоящият Проект на Наредба за изменение и допълнение на Наредбата за определянето и администрирането на местните такси и цени на услуги на територията на Община Гулянци предвижда изменение в текстовете на условията за заплащане на такса за ползване на детски ясли и детски градини в Община Гулянци – Раздел ІІІ, чл. 19, ал.1, ал. 2, ал. 4 и ал. 5. Промените се налагат във връзка с промяна в Закона за предучилищното и училищно образование обн. ДВ бр.79 от 13 октомври 2015 г., изм. и доп. ДВ бр. 82 от 18 септември 2020 г., с който са създадени нови алинеи 9, 10 и 11 на чл. 283 от ЗПУО. Съгласно ал. 9 държавата подпомага заплащането на такси, дължими от родителите за дейностите по хранене на децата в задължителното предучилищно образование, осъществявано от държавните и общинските детски градини и училища, извън финансираното от държавата. Средствата от държавния бюджет за подпомагане на заплащането на дължими от родителите такси се предоставят по бюджета на съответния първостепенен разпоредител с бюджет. Съгласно ал. 10 условията и редът за пълно и/или частично подпомагане на заплащането на дължими от родителите такси за дейностите по хранене на децата в задължителното предучилищно образование, извън финансираното от държавата, се определят с Наредбите по чл. 9 от Закона за местните данъци и такси. В изпълнение на законовата разпоредба е решение № 790/30.10.20 г.на Министерски съвет, с което се определя размерът на средствата за приемане на стандарти за делегираните от държавата дейности с натурални и стойностни показатели през 2021 г.

**2. Целите, които се поставят:**

Основните цели на предвидените изменения са:

* осигуряване на по-пълен обхват на децата на 5 и 6 г. в задължителното предучилищно образование;
* по-ефективно използване на предлаганите услуги в детските градини и повишаване на тяхното качество;
* финансово облекчение за родителите, които заплащат такси за детски градини и ясли.

**3.Финансови и други средства, необходими за прилагането на новата уредба.**

Финансовите средства, необходими за прилагането на предлаганите изменения и допълнения на Наредбата за определяне и администриране на местните такси и цени на услуги на територията на Община Гулянци, са регламентирани с решение № 790 от 30 октомври 2020 г. на Министерски съвет и ще постъпват от държавния бюджет.

**4.Очаквани резултати от прилагането.**

С приемане на изменение на Наредбата за изменение и допълнение на Наредбата за определянето и администрирането на местните такси и цени на услугите на територията на Община Гулянци се очаква:

• по-лесен достъп до предучилищното образование на децата;

• финансово облекчаване на родителите.

**5. Анализ за съответствието с правото на Европейския съюз.**

Предлаганият проект е разработен в съответствие с Европейското законодателство. Този проект е в съответствие със Закона за предучилищното и училищното образование, в сила от 1.08.2016 г. в частта, касаеща обществените отношения, които се уреждат от проекта на общинската наредба. Не противоречи и на други нормативни актове от по-висша степен, приети от законодателната и изпълнителната власт в Република България.

**ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА**

**за определянето и администрирането на местните такси и цени на услугите на територията на Община Гулянци**

На основание с чл. 21, ал.1, т. 7 и ал. 2 от Закона за местното самоуправление и местната администрация и във връзка с чл. 9 от Закона за местните данъци и такси, Кметът на Община Гулянци предлага на Общински съвет – гр. Гулянци да приеме промяна в Наредбата за определянето и администрирането на местните такси и цени на услуги на територията на Община Гулянци както следва:

**§ 1. Отменя се изцяло досегашният чл. 19, Раздел ІІІ със стар текст:**

**„**Чл. 19.(1) Максималната целогодишна такса за ползване на детска градина да е 35.00 лв.

(2)За ползване на детски градини през периода от 1.06. – до 01.09. от децата в подготвителна група в детските градини, придобили удостоверение за завършена подготвителна група и подлежащи на прием в І клас през текущата календарна година, се заплаща месечна такса в размер на **35 лева.** Родителите/настойниците на децата от подготвителните групи целодневни детски градини не заплащат такса за обучението. Такса се заплаща за предоставените допълнителни услуги за хранене, отглеждане и възпитание на дете.

 (3)Размерът на таксата се заплаща с 50 % намаление за

# 1. деца с един родител /самотни майки, с баща неизвестен/

# 2. деца с родители/настойник редовни студенти

# 3. деца, с един или двама родители или настойник са лица с увреждания над 50 %

# 4. деца –сираци с един родител

# (4) Когато децата са две или повече в едно семейство, /в т.ч. деца-близнаци – като І и ІІ или като ІІ и ІІІ/ и посещават едновременно ДГ, дължат таксата според дохода на семейството по ал.1, с намаление на дължимата такса,както следва :

# За първо дете - 30 %

# За второ дете - 50 %

# За трето и всяко следващо - 70 %

# (5) Освобождават се от такса деца с призната инвалидност.

(6) За ползване услугите на Детска млечна кухня (за деца от 6 месеца до 3-годишна възраст) родителите или настойниците заплащат стойността на 1 купон за храноден на едно дете в размер на 1,50лв.

 (7) Дневната такса се заплаща при закупуване на купона за храна, с който се заявява детската храна за следващия работен ден.

 (8) За доходи по тази Наредба се считат тези определени по смисъла на чл.8, мл.10, чл.25 и включително необлагаемите доходи по чл.13 от Закона за данъците върху доходите на физическите лица.»

**Създава се нов чл. 19 в Раздел III със следния текст:**

Чл.19 (1) За ползване на детски ясли и детски градини родителите, настойниците или семействата на роднини, близки или приемните семейства на децата, настанени по чл. 26 от Закона за закрила на детето, заплащат месечна такса за ползване на материалната база и предоставяне на услуги извън държавните образователни изисквания, които не са включени в единните разходни стандарти за финансиране на делегираните от държавата дейности по образование, **в размер 1,20 лева на ден.**

(2) Родителите/настойниците дължат такса за времето, през което детето е посещавало детска градина/ясла. Такса се заплаща за предоставяне на услуги извън държавните образователни изисквания, които не са включени в единните разходни стандарти за финансиране на делегираните от държавата дейности по образование.

1. Не се заплаща такса за времето, в което детската ясла, детската градина или отделна група в тях не работи поради аварии, ремонти, карантини и други обективни причини, когато в детските заведения се провеждат санитарно-хигиенни дейности, както и ваканциите, определени със заповед на министъра на Министерството на образованието.

2. Не се заплаща такса при отсъствие на дете поради заболяване, удостоверено с медицински документ.

(3) Размерът на таксата за детска градина/ясла се заплаща с намаление, както следва:

1. 30% за деца от семейства с месечен доход равен или по-нисък от МРЗ за страната;

2. 50 % намаление за деца с един родител; деца с един или и двамата родители/настойници – редовни студенти; деца с един или и двамата родители/настойници с над 50% намалена работоспособност по решение на ТЕЛК/НЕЛК.

#  (4) Когато децата са две или повече в едно семейство (в т.ч. деца-близнаци – като І и ІІ или като ІІ и ІІІ) и посещават едновременно детска градина, дължат такса с намаление, както следва:

# 1. За първо дете - 30 %;

# 2. За второ дете - 50 %;

# 3. За трето и всяко следващо - 70 %.

(5) Не се заплаща такса за детска ясла и детска градина за:

1. Деца с хронични заболявания или увреждания с 50% и над 50% по решение на ТЕЛК/НЕЛК.

# 2. децата на неизвестни родители и деца пълни сираци;

# 3. децата на загинали при производствени аварии и природни бедствия;

# 4. децата на загинали в изпълнение на служебен дълг;

# 5. деца на 5 и 6-годишна възраст, които посещават детска градина в полудневна форма на обучение

# 6. Деца, чиито такси се заплащат по проект BG05M2OP001-3.005-0004 „Активно приобщаване в системата на училищното образование“, осъществяван с финансовата подкрепа на ОП НОИР 2014-2020 или чрез други проекти и програми, като условията, редът и критериите за предоставяне на средствата се определят от Министерски съвет за средствата от държавния бюджет и/или съгласно правилата за финансиране от съответния европейски фонд или програма.

(6)За доходи по тази Наредба се считат тези определени по смисъла на чл.8, ал.10, чл.25 и включително необлагаемите доходи по чл.13 от Закона за данъците върху доходите на физическите лица

**§ 2. Отменя се изцяло досегашният чл. 20, Раздел ІІІ със стар текст:**

«Чл. 20. При заплащане на таксите се спазват разпоредбите:

(1) Родителите или настойниците подават Декларация до Директора на детските градини за семейно положение и доходи, придружена с документи,доказващи това – сл.бележки,удостоверения от местоработата и други институции и учреждения. Когато доходът е постоянен през годината, сл.бележки се представят на 6 месеца; при променлив доход - всеки месец.

(2)За ползване на предвидените намаления родителите едновременно с декларацията представят и документи, доказващи правото на облекчения –удостоверения за семейно положение, уверения от ВУЗ, решения на ТЕЛК, съдебни решения, и др.»

**Създава се нов чл. 20 в Раздел III със следния текст:**

Чл. 20. За ползване на предвидените намаления по чл. 19, ал.3, ал.4 и ал.5, родителите/настойниците подават декларация до директора на детската градина/ясла, придружена със служебни бележки за доход, семейно положение и други документи, доказващи правото на облекчения – удостоверения за семейно положение, уверения от ВУЗ, решения на ТЕЛК, съдебни решения и др. Когато доходът е постоянен през годината, сл.бележки се представят на 6 месеца; при променлив доход - всеки месец.

Освобождаването от такса или заплащането й в намален размер започва от началото на месеца, следващ месеца на подаване на документите.